OzLabs/hebrew-wiki-articles huggingface dataset:
וואן פיס - הסרט: רד

וואן פיס - הסרט: רד<ref></ref> (ביפנית: ワンピース フィルム レッド) הוא סרט אקשן-הרפתקאות-פנטזיה בסגנון אנימה משנת 2022, אשר מבוסס על סדרת המנגה והאנימה הפופולרית של אייצ'ירו אודה "וואן פיס". הסרט בוים על ידי גורו טאניגוצ'י והופק על ידי טואי אנימציה.<ref name=":0"></ref><ref></ref> זהו הסרט העלילתי ה-15 בסדרת סרטי וואן פיס.

הקרנת הבכורה של הסרט התקיימה בניפון בודוקאן שבטוקיו ב-22 ביולי 2022. הסרט יצא לאקרנים ביפן ב-6 באוגוסט 2022.<ref name=":1"></ref><ref name=":2"></ref><ref name=":3"></ref><ref name="Premiere"></ref>

נכון ל-29 בינואר 2023 הסרט גרף ברחבי העולם רווחים על סך מעל ל-246.5 מיליון דולרים, מה שממקם אותו במקום השישי ברשימת סרטי האנימה הרווחיים ביותר בכל הזמנים.<ref name="kogyotsushin"></ref>

== תקציר העלילה ==
פיראטי כובע הקש מבקרים באי אלג'יה על מנת לצפות בהופעה החיה הראשונה של הזמרת אוטה, שהיא הזמרת הכי פופולרית בעולם של וואן פיס.

לאחר שמתגלה שאוטה היא בתו המאומצת של הפיראט שאנקס "אדום השיער" נוצרים קונפליקטים בעוד שהיא משתמשת בכוחות הפרי שברשותה על מנת ללכוד אנשים בעולם חלומות.

== מדבבים ==
{| class="wikitable"
!דמות
! בגרסה היפנית
! בגרסה האנגלית
|-
| מונקי די. לופי
| מאיומי טנקה
| קולין קליננקבירד
|-
| רורונואה זורו
| קאזוייה נאקאי
| כריסטופר סאבאט
|-
| נאמי
| אקמי אוקאמורה
| לוסי כריסטיאן
|-
| אוסופ
| קאפיי יאמאגוצ'י
| סאני סטרייט
|-
| וינסמוק סאנג'י
| הירואקי היראטה
| אריק וייל
|-
| טוני טוני צ'ופר
| איקו אוטני
| ברינה פלנסיה
|-
| ניקו רובין
| יוריקו יאמאגוצ'י
| סטפני יאנג
|-
| פרנקי
| קרזוקי יאו
| פטריק סייטס
|-
| ברוק
| צ'ו
| איאן סינקלייר
|-
| ג'ימביי
| קאטסוהיסה הוקי
| דניאל בו
|-
| שאנקס
| שויצ'י איקדה
| ברנדון פוטר
|-
| אוטה
|קאורי נאזוקה
| אמנדה לי
|-
| גורדון
| קנג'ירו טסודה
| ג'ים פורונדה
|-
| סאני-קון
| הוקו קוואשימה
| ליסה אורטיז
|}

== קישורים חיצוניים ==
* [https://www.onepiece-film.jp/en/ אתר רשמי] (באנגלית)

==הערות שוליים==

קטגוריה:סרטי 2022
קטגוריה:סרטי אנימה מ-2022
קטגוריה:טואי אנימציה: סרטים
קטגוריה:סרטי אנימה
קטגוריה:סרטי אנימה שמבוססים על סדרות מאנגה
קטגוריה:וואן פיס
בסיס הצי המלכותי קלייד

בסיס הצי המלכותי קלייד (באנגלית: His Majesty's Naval Base Clyde או בר"ת: HMNB Clyde) הוא אחד משלושת בסיסי הצי המלחמתי הבריטי בבריטניה (השניים האחרים נמצאים בפורטסמות' ובדבונפורט). הוא שוכן לחופי לוך גר, צפונית לשפך נהר הקלייד והעיר גלאזגו. שמו השני של הבסיס אה"מ נפטון (באנגלית: HMS Neptune), משום מיקומו סמוך לעיירה פסליין, הבסיס מוכר בתוך הצי המלכותי גם בשם בסיס פסליין.

בבסיס קלייד מוצבים כ-6,200 משרתים והוא מקום מושבו בין היתר של כוח ההרתעה הגרעיני של הממלכה המאוחדת (5 צוללות מסדרת ואנגארד) ושירות הצוללות של הצי המלכותי.

==יחידות מוצבות בבסיס==
הבסיס כולל את מפקדת הצי המלכותי בסקוטלנד האמונה על כלל יחידות הצי וחיל הנחתים המלכותי בהם גדוד הקומנדו 45 של חיל נחתים (מוצב באברות'), שתי יחידות המילואים של הצי בסקוטלנד ומפקדת המילואים (מוצבות בגלאזגו, דנדי, ורוסית' בהתאמה). מעבר למפקדת הצי בסקוטלנד, הבסיס כולל את היחידות הבאות:
* שירות הצוללות
** הצוללות מסדרת ואנגארד - 5 צוללות, כוח ההרתעה הגרעיני של הממלכה המאוחדת.
** הצוללות מסדרת אסטיוט - 5 צוללות תקיפה (2 נוספים בבניה).
* קבוצת קומנדו 43 הגנת הצי - 3 מחלקות נחתים ו-3 סירות סיור.
* שולות מוקשים מסדרת סנדאון - 3 אוניות.
* שייטת סיור פסליין - 2 ספינות סיור מסדרת ארצ'ר.
* קבוצת הצלילה הצפונית
* יחידות אבטחה ואכיפה של משטרת משרד הביטחון
** היחידה הימית קלייד - 6 סיירות משטרתיות מסדרת אילנד
** תחנת פסליין של המחלק הגרעיני
** קבוצת הסיוע המרכזית

==תמונות==
<gallery>
Dutch frigates Zr.Ms. De Ruyter (F804) and Zr.Ms. Tromp (F803) and HMS Somerset (F82) at Faslane, Scotland (UK) on 1 October 2017 (171001-N-WV703-0019).JPG|פריגטות הולנדיות ובריטיות עוגנות בקלייד אל מול משחתת אמריקאית
HMS Brocklesby sails from HMNB Clyde for the final time. MOD 45146489.jpg|שולת המוקשים אה"מ ברוקלסבי בקלייד
HMS Astute Arrives at Faslane for the First Time MOD 45150834.jpg|צה"מ אסטיוט מגיעה לקלייד
MOD Police Escort Trident submarine Leaving Faslane MOD 45144050.jpg|סירת סיור של משטרת משרד הביטחון מלווה צוללת גרעינית טריידנט
Fast Lane Naval Base (37386233912).jpg|מספר אוניות מסוגים שונים עוגנות בבסיס
</gallery>

==קישורים חיצוניים==

* 
* [https://www.deliveringforscotland.gov.uk/security/the-royal-navy-in-scotland/ הצי המלכותי בסקוטלנד] באתר ממשלת סקוטלנד.

==הערות שוליים==

קטגוריה:הצי המלכותי הבריטי
קטגוריה:מספנות
קטגוריה:הממלכה המאוחדת: בסיסים ומתקנים צבאיים
קטגוריה:בסיסי צבא בבריטניה
קטגוריה:בסיסי חילות ים
קטגוריה:ארגייל וביוט
תקן ביקורת 510

תקן ביקורת 510 – ביקורת יתרות פתיחה בגוף בו עורך המבקר ביקורת לראשונה הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר ביקורת יתרות פתיחה לתחילת התקופה המבוקרת בגוף בו נערכת ביקורת לראשונה או כאשר הדוחות הכספיים לתקופה הקודמת בוקרו על ידי מבקר אחר. כמו כן, התקן כולל פירוט והתייחסות לראיות ונוהלי ביקורת שנועדו לוודא שיתרות הסגירה מהתקופה הקודמת הועברו כמו שצריך והן תואמות ליתרות הפתיחה לתקופה הנוכחית ושאין השלכות על דוח רואה החשבון המבקר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 77 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 510 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-510/ תקן ביקורת 510], באתר לשכת רואי החשבון
* [https://icpas.org.il/professional-updates/תקן-ביקורת-77-ביקורת-יתרות-פתיחה-בגוף-בו/ תקן ביקורת 77] באתר לשכת רואי החשבון
*[https://www.ifac.org/_flysystem/azure-private/publications/files/A026%202012%20IAASB%20Handbook%20ISA%20510.pdf תקן ISA 510], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
לאוודאר

לאוודאר היא עיירה ומושב ב בדרום–מערב תימן, במחוז אביאן. הוא משורת על ידי נמל התעופה לאוודאר.

== היסטוריה ==
באוקטובר 2010 התרחשו הפרות סדר בלאוודאר. כוח צבאי של תימן נשלח מחצרמוות כדי לשמור על הסדר בעיירה. עשרות נהרגו במחוז לאוודאר בעימותים בין הג'יהאדיסטים לצבא.<ref></ref>

ב-22 באוגוסט 2022 כבשו כוחות מועצת המעבר הדרומית המשתייכים לתנועה הדרומית את העיירה, ללא קרב,<ref>[https://en.ypagency.net/271065/ UAE-funded militias take over Lawdar city in Abyan], 31 August 2022</ref> ולאחר משא ומתן על ההשתלטות פקידים שהיו נאמנים להאדי.<ref></ref>

== קישורים חיצוניים ==

קטגוריה:תימן: יישובים
מדינות ABC

מפת אמריקה הדרומית, כשבירוק צבועות ארגנטינה, ברזיל וצ'ילה
מדינות ABC (בספרות ובעיתונות העברית ניתן למצוא גם את התרגומים מדינות א.ב.צ'. ומדינות האלפא־ביתא) הוא שם כולל למדינות אמריקה הדרומית: ארגנטינה, ברזיל וצ'ילה, אשר התאגדו במחצית הראשונה של המאה ה-20 יחד להשגת אינטרסים משותפים, ואף כרתו ביניהן ברית של היעדר לוחמה ותיאום עמדות בעניין מעמדן באמריקה.

== היסטוריה ==
בראשית המאה ה-20 ניהלו ארגנטינה, ברזיל וצ'ילה מרוץ חימוש ימי, שהחל ברכישתה של ברזיל שלושה דרדנוטים בתגובה למרוץ החימוש הימי הארגנטינאי-צ'יליאני שהסתיים זמן קצר לפני כן. כל אחת משלוש המדינות רצתה לבסס עצמה כמעצמה אזורית, והדבר תרם למתיחות צבאית באזור. על רקע המתיחות הזו נעשו ניסיונות דיפלומטיים לשיתוף פעולה מודיעיני, עד כדי ניסיון חתימה על אמנה משולשת.

במקביל, ההשפעה האמריקנית ההולכת וגוברת באמריקה כולה, הביאה את שלוש המדינות לפעול לדחיקתה מאמריקה הלטינית. פרשת טמפיקו והכיבוש האמריקני של וראקרוס במהלך המהפכה המקסיקנית, דחפו את שלוש המדינות להציע את שירותי הגישור שלהן במטרה למנוע מלחמה כלל-אמריקנית.

הדיפלומטים [[אדוארדו סוארס מוחיקה מצ'ילה, דומיסיו דה גאמה מברזיל ורומולו ס' נאון מארגנטינה בוועידת השלום בניאגרה פולס ב-1914]]
בוועידת השלום בניאגרה פולס, שנערכה ב-20 במאי 1914 בעיירה ניאגרה פולס באונטריו שבקנדה, תיווכו דיפלומטים משלוש המדינות הסכמות בין ארצות הברית למקסיקו, אשר מנעו את הידרדרות המצב למלחמה כוללת. באותה עת נעשה השימוש הידוע הראשון במונח "מדינות ABC".

הצלחת מאמצי הגישור פתחה חלון הזדמנויות לחתימה על הסכם משולש בין המדינות, ובמאי 1915 חתמו שרי החוץ של שלוש המדינות בבואנוס איירס על הסכם אי-לוחמה, התייעצויות ובוררות (בספרדית: Pacto de No Agresión, Consulta y Arbitraje). ההסכם קבע כי מחלוקות בין המדינות תיושבנה בדרך דיפלומטית וכלל המלצה להקמת ועדה קבועה, שבה ישבו נציגים משלוש המדינות במונטווידאו שבאורוגוואי. מעבר להיותו של ההסכם כלי לבקרה הדדית, הוא היה ביטוי לידידות בין המדינות. עם זאת, ההסכם מעולם לא הגיע לכדי מימוש, שכן רק ברזיל אשררה אותו בפרלמנט. בנוסף, הצטרפותה של ברזיל למדינות ההסכמה במלחמת העולם הראשונה בשנת 1917, בעוד ארגנטינה וצ'ילה נותרו נייטרליות, גרמה להתרחקות בין המדינות.

בשנת 1942 התיישרו שנית האינטרסים של מדינות ABC, עת תיווכו, בשיתוף עם ארצות הברית, בתנאי השלום של מלחמת פרו–אקוודור, אשר לפיהם מסרה אקוודור את כל השטח באגן האמזונס שתבעה לעצמה טרם המלחמה.

== ראו גם ==
* יחסי ארגנטינה–ברזיל
* יחסי ארגנטינה–צ'ילה
* יחסי ברזיל–צ'ילה
* מרקוסור

== קישורים חיצוניים ==

* Hélène Veber, [https://encyclopedia.1914-1918-online.net/article/abc_pact_alliance_between_argentina_brazil_and_chile ABC Pact (Alliance between Argentina, Brazil and Chile)], In: 1914-1918 Online. International Encyclopedia of the First World War

== הערות שוליים ==

קטגוריה:יחסי ארגנטינה–ברזיל
קטגוריה:ברזיל: יחסי חוץ
קטגוריה:ארגנטינה: יחסי חוץ
קטגוריה:צ'ילה: יחסי חוץ
קטגוריה:מונחים ומושגים בפוליטיקה
קטגוריה:אמריקה הדרומית: פוליטיקה
מלקולם שו

מלקולם נתן שו (באנגלית Malcolm Nathan Shaw; נולד ב-1947) הוא פרופסור למשפטים, סופר ועורך דין יהודי-בריטי. מומחה למשפט בינלאומי, זכויות אדם והכרעה בסכסוכים טריטוריאליים.

== השכלה ==
שו בוגר תואר ראשון במשפטים מאוניברסיטת ליברפול, תואר שני במשפטים מהאוניברסיטה העברית בירושלים ודוקטורט מאוניברסיטת קיל.

== קריירה ==
שו החזיק בקתדרה על שם פרופסור סר רוברט ג'נינגס למשפט בינלאומי באוניברסיטת לסטר ולימד משפט בינלאומי, זכויות אדם ושוויון ונאמנויות. לאחר פרישתו, הוא מונה כעמית בכיר במרכז לאוטרפכט למשפט בינלאומי באוניברסיטת קיימברידג' לנאמן של המכון הבריטי למשפט בינלאומי והשוואתי. הוא עורך דין ומשפטן פעיל. שו משמש גם כמרצה אורח באוניברסיטה העברית בקורס שעוסק בזכויות אדם וטריטוריה.

הוא מחברו של רב המכר International Law העוסק במשפט בינלאומי (פורסם לראשונה ב-1977; מהדורה תשיעית יצאה ב-2021).<ref></ref> הוא גם ערך את Title to Territory, אוסף מאמרים על קניין וריבונות במשפט הבינלאומי.

שו ייצג בבית הדין הבינלאומי לצדק בהאג ובבתי דין בינלאומיים אחרים מדינות כמו איחוד האמירויות, אזרבייג'ן, מלזיה, אוקראינה, סרביה, קמרון, אירלנד, קפריסין, צ'אד ועוד.

בינואר 2024 נבחר שו לייצג את ישראל בבית הדין הבין-לאומי בהאג בתביעה על רצח עם שהגישה נגדה דרום אפריקה.<ref></ref>

== עבודות נבחרות ==
הפרסומים של שו כוללים 20 מחקרים ב-54 פרסומים ב-3 שפות.<ref>[http://www.oclc.org/research/activities/identities/default.htm WorldCat Identities] : [http://www.worldcat.org/identities/lccn-n83-121628 Shaw, Malcolm N. (Malcolm Nathan) 1947-]</ref>

==הערות שוליים==

קטגוריה:חוקרי המשפט הבין-לאומי
קטגוריה:חוקרי משפט בריטים
קטגוריה:סופרים בריטים
קטגוריה:בוגרי האוניברסיטה העברית בירושלים: משפטים
קטגוריה:מלחמת חרבות ברזל: אישים
קטגוריה:בריטים שנולדו ב-1947
סם ג'ייקובס

סמיואל (סם) פוסין ג'ייקובס (באנגלית: Samuel Posin Jacobs) הוא עיתונאי אמריקאי. העורך הראשי של מגזין "טיים". עם מינויו לתפקיד העורך הראשי של ה"טיים" באפריל 2023 היה לאדם הצעיר ביותר ששימש בתפקיד, מאז הנרי לוס, מייסד המגזין.

==ביוגרפיה==
ב-2009 סיים את לימודיו באוניברסיטת הרווארד, שם למד היסטוריה. התזה שלו עסקה ב"וולטר וייל והתודעה הפרוגרסיבית: ההבטחה והבעיות של הדמוקרטיה החדשה" (Progressive Mind: The Promise and Problems of the New Democracy). בהרווארד שימש עורך שותף של ה"הרווארד קרימסון".

לפני שהצטרף לסגל "טיים" ב-2013, סיקר ג'ייקובס פוליטיקה עבור "הדיילי ביסט" , ועבד גם עבור ניוזוויק, ורויטרס.

ג'ייקובס היה עורך בכיר ב"טיים", ב-2016 מונה לתפקיד העורך הראשי של הגרסה הדיגיטלית, "טיים דיגיטל". ומאז 2019 הוא מכהן כסגן העורך הראשי של "טיים". באפריל 2023 התמנה למשרת העורך הראשי.

==קישורים חיצוניים==
* 
* [https://www.thedailybeast.com/author/samuel-p-jacobs סמיואל פ' ג'ייקובס] באתר הדיילי ביסט
* [https://time.com/6273982/sam-jacobs-named-editor-in-chief-of-time/ הידיעה בטיים על מינויו לעורך הראשי], 24 באפריל 2023

קטגוריה:עיתונאים אמריקאים
קטגוריה:סגל טיים מגזין
קטגוריה:בוגרי אוניברסיטת הרווארד
קטגוריה:אמריקאים שנולדו במאה ה-20
הבחירות לנשיאות גואטמלה (17 בדצמבר 1930)

עמוד השער של ה-Nuestro Diario ב-18 בדצמבר 1930, המדווח ש[[הקונגרס של גואטמלה מינה את השליט בפועל אורלינה קונטראס לנשיא.<ref></ref>]]
הבחירות לנשיאות גואטמלה ב-17 בדצמבר 1930 היו בחירות לנשיאות גואטמלה שהתקיימו בעקבות הפיכה צבאית שהתרחשה באותו יום, בה הודח הנשיא המכהן באודיליו פלמה. לאחר מכן, הקונגרס של גואטמלה מינה את מנהיג ההפיכה אורלינה קונטראס לנשיא נשיא החדש של גואטמלה בבחירות לנשיאות בבית המחוקקים.

== רקע ==
ב-12 בדצמבר 1930 התפטר הנשיא לאזארו צ'אקון גונזאלס בעקבות שבץ שלא אפשר לו לנהל את המדינה. הקבינט של גואטמלה החליט למנות את סגן הנשיא באודיליו פלמה, שהיה הנשיא המיועד השני במערכת הפוליטית של גואטמלה, שבאותה העת היו נבחרים שלושה נשיאים מיועדים לקביעת סדר ירושה במקרה שהנשיא פורש במהלך כהונתו. הנשיא המיועד הראשון, מאיורו דה לאיון, התפטר ממעמדו זה עקב מינויו לשר המלחמה בקבינט של גונזלאס, כאשר החוקה אסרה על נשיא מיועד להיות חבר בקבינט.

בצהרי ה-16 בדצמבר ביצע מנואל מריה אורלנה קונטררס הפיכה צבאית בשם דה לאיון, בו ראה את הנשיא האמיתי, ולאחר שעה של לחימה השתלט על הבירה גואטמלה סיטי. פמלה נמלט לנציגות גרמניה. דה לאיון נהרג במהלך הלחימה.

ב-17 בדצמבר, לאחר שהרופאים קבעו כי גונזאלס עדיין אינו כשיר לשוב לכהונתו, דרש קונטרסס למנותו לנשיא עד שישוב הנשיא לאיתנו. פלמה התפטר מתפקידו, והקונגרס של גואטמלה התכנס ובחר בקונטרסס כנשיא זמני.

עם זאת, לאור ההשקעות הגדולות שהיו לחברות אמריקאיות בגואטמלה - במיוחד חברת הפירות המאוחדת, מזכיר המדינה של ארצות הברית הנרי סטימסון גינה בפומבי את אורלינה כמנהיג לא חוקי ודרש את הדחתו. כשהבין שהאמריקאים לא יכירו בממשלתו, התפטר אורלינה ב-29 בדצמבר <ref></ref>

בסופו של דבר, הגנרל חורחה אוביקו עלה לשלטון ב-1931, ושלט בגואטמלה באחיזה הדוקה עד שהודח ב-1 ביולי 1944; בתקופת שלטונו, כוחה והשפעתה של חברת הפירות המאוחדת התחזקו בגואטמלה.

== הערות שוליים ==

קטגוריה:1930
קטגוריה:גואטמלה: פוליטיקה
קטגוריה:מערכות בחירות לנשיאות
אורי בלופרב

אורי בלופרב (נולד ב-14 באוקטובר 1995) הוא שחקן טלוויזיה, קולנוע ותיאטרון ישראלי.

==ביוגרפיה==
נולד לדורין וגיורא בלופרב. למד בבית הספר לאמנויות תל אביב ובבית ספר תלמה ילין. בצה"ל שירת ביחידה קרבית.

==קריירה==
===טלוויזיה===
החל את הקריירה שלו בשנת 2014, כשהשתתף בעונה הרביעית והחמישית של סדרת הנוער "גאליס". שיחק בסדרת הנוער "מועדון החנונים" כתפקיד ראשי בתפקיד צחי, עד סיום הסדרה בשנת 2016.

בשנת 2016 שיחק בתפקיד ראשי בתור דולב, בעונה השנייה של סדרת הנוער "נעלמים".

בשנת 2018 שיחק את אוריאל בתור המלאך השומר של יניב, בסדרה "המלאך השומר שלי".

בשנת 2021 השתתף בסדרה "פלמ"ח" בתור מאיר. שיחק בעונה הראשונה והשנייה של הסדרה "הבאר" בתור רועי סורקין, ושיחק בסדרת הנוער "בלוגה בלוז" בתור גב גבר.

בשנת 2022 שיחק בסדרת הטלוויזיה "ריקוד האש" בתור שלום.

בשנת 2023 שיחק בסדרת הדרמה "המזח" בתור רמי דורון.

===קולנוע===
בשנת 2017 שיחק בסרט הקומדיה "מועדון החנונים: הסרט", המבוסס על הסדרה המקורית, מועדון החנונים.

בשנת 2019 שיחק בסרט הקולנוע "הרפתקה בשחקים" בתור צביקה טוכסמן.

בשנת 2020 שיחק בסרט "פינק ליידי", בתפקיד לייזר.

בשנת 2022 שיחק בסרט הקומדי רומנטי "מתחתנת".

===תיאטרון===
שיחק בהצגות דרמות שונות כמו "מינוטאור", "צומת וולקן", "אחד משלנו", "לא מכניסה את זה הביתה", "מכניס, אבל עד כאן!", "בכורה" ועוד.
שיחק בתפקיד ראשי בהצגה "כולם היו בניי" בתיאטרון באר שבע.

==פילמוגרפיה==
{| class="wikitable plainrowheaders" style="text-align:center;"
|+ סדרות
|-
! שנה !! שם הסדרה !! דמות !! הערות
|-
| rowspan="2" | 2014
| גאליס
| דניאל
| עונות 4–5
|-
|מועדון החנונים
|צחי
|
|-
| 2016
| נעלמים
| דולב
| עונה 2, תפקיד ראשי
|-
| 2018
| המלאך השומר שלי
| אוריאל
| rowspan="6" 
|-
| rowspan="3"|2021
| פלמ"ח
| מאיר
|-
| הבאר
| רועי סולקין
|-
| בלוגה בלוז
| גב גבר
|-
| 2022
| ריקוד האש
| שלום
|-
| 2023
| המזח
| רמי דורון
|}

{| class="wikitable plainrowheaders" style="text-align:center;"
|+ קולנוע
|-
! שנה !! סרט !! דמות
|-
| 2017 || מועדון החנונים: הסרט || צחי
|-
| 2019 || הרפתקה בשחקים || צביקה טוכסמן
|-
| 2020 || פינק ליידי || לייזר
|-
| 2022 || מתחתנת || 
|}

==פרסים ומועמדויות==
{| class="wikitable"
|+
|-
! שנה !! פרס !! קטגוריה !! סדרה/סרט !! מועמדות
|-
| 2022 || פרסי האקדמיה לטלוויזיה || שחקן משנה בסדרת דרמה || ריקוד האש || <ref></ref>
|}

==קישורים חיצוניים==

==הערות שוליים==

קטגוריה:שחקנים ישראלים
קטגוריה:שחקני תיאטרון ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:ישראלים שנולדו ב-1995
נבז'יס (כדורסל)

מועדון הכדורסל נבז'יס (בליטאית: Krepšinio klubas Nevėžis), הידוע גם כנבז'יס קדאיניאי (Nevėžis Kėdainiai), הוא מועדון כדורסל ליטאי מקדאיניאי המשחק בליגת העל הליטאית בכדורסל.

== היסטוריה ==
קדאיניאי ארנה, שנבנה ב-2013, הוא אולמה הביתי של הקבוצה.
נבז'יס נוסדה ב-1992, ונקראה על שם נהר נבז'יס, הזורם בעיר קדאיניאי. הקבוצה החלה את דרכה ב-LKBL, הליגה השלישית בליטא, ב-1996, וב-1998 עלתה לליגת המשנה. ב-2002 זכתה באליפות ועלתה לליגת העל הליטאית בכדורסל. בין 2004 ו-2009 העפילה הקבוצה לפלייאוף שש עונות ברציפות, וב-2006 אף הגיעה לחצי הגמר, בו הודחה על ידי האלופה בסופו של דבר ריטאס וילנה 1–2. באותה עונה העפילה נבז'יס לחצי גמר הליגה הבלטית לאחר ניצחון ברבע הגמר על ונטספילס ותבוסה 56–91 לז'לגיריס קובנה. ב-2008 זכתה הקבוצה בתואר הראשון שלה, גביע האתגר של הליגה הבלטית, לאחר ניצחון בגמר 81–68 על VEF ריגה.

ב-2017, לאחר שגברה על רילסקי ספורטיסט וא.א.ק. לרנקה במוקדמות היורופקאפ, העפילה נבז'יס למפעל כלל-אירופי לראשונה בתולדותיה (ובפעם היחידה, נכון ל-2024). בעונת סיימה הקבוצה במקום הראשון בבית ב', אך בסיבוב השני סיימה במקום השלישי בבית י' והודחה.

== שחקנים ==
* גאורגיוס קאלאיצאקיס
* פנאיוטיס קאלאיצאקיס
* ארטורס ז'אגרס
* עמית עבו

== עונה אחר עונה ==
{| class=wikitable
!עונה
!רמה
!ליגה
!מקום
!גביע
!הליגה הבלטית
!מקום
!colspan=2|תחרויות אירופאיות
|-
|2000/01
|align=center|2
|LKAL
|align=center|5
|-
|2001/02
|align=center|2
|LKAL
|align=center bgcolor=gold|1
|-
|2002/03
|align=center|1
|LKL
|align=center|10
|-
|2003/04
|align=center|1
|LKL
|align=center|7
|-
|2004/05
|align=center|1
|LKL
|align=center|6
|-
|2005/06
|align=center|1
|LKL
|align=center|1
|
|הליגה הראשונה
|align=center|4
|-
|2006/07
|align=center|1
|LKL
|align=center|5
|סיבוב שלישי
|הליגה הראשונה
|align=center|10
|-
|2007/08
|align=center|1
|LKL
|align=center|6
|
|גביע האתגר
|align=center bgcolor=gold|1
|-
|2008/09
|align=center|1
|LKL
|align=center|5
|רבע גמר
|הליגה הראשונה
|align=center|10
|-
|2009/10
|align=center|1
|LKL
|align=center|12
|סיבוב רביעי
|הליגה הראשונה
|align=center|10
|-
|2010/11
|align=center|1
|LKL
|align=center|9
|סיבוב שלישי
|הליגה הראשונה
|align=center|8
|-
|2011/12
|align=center|1
|LKL
|align=center|7
|סיבוב שלישי
|הליגה הראשונה
|align=center|7
|-
|2012/13
|align=center|1
|LKL
|align=center|8
|חצי גמר
|colspan=2|עונה סדירה
|-
|2013/14
|align=center|1
|LKL
|align=center|8
|סיבוב חמישי
|colspan=2|רבע גמר
|-
|2014/15
|align=center|1
|LKL
|align=center|10
|
|colspan=2|שלב הבתים
|-
|2015/16
|align=center|1
|LKL
|align=center|19
|רבע גמר
|colspan=2|רבע גמר
|-
|2016/17
|align=center|1
|LKL
|align=center|9
|
|colspan=2|רבע גמר
|-
|2017/18
|align=center|1
|LKL
|align=center|8
|
|colspan=2|
|יורופקאפ
|align=center|שלב הבתים השני
|-
|2018/19
|align=center|1
|LKL
|align=center|9
|שמינית גמר
|-
|2019/20
|align=center|1
|LKL
|align=center|10
|שמינית גמר
|-
|2020/21
|align=center|1
|LKL
|align=center|10
|סיבוב שני
|-
|2021/22
|align=center|1
|LKL
|align=center|10
|סיבוב ראשון
|-
|2022/23
|align=center|1
|LKL
|align=center|8
|רבע גמר
|-
|2022/23
|align=center|1
|LKL
|align=center|9
|שמינית גמר
|
|
|יורופקאפ||מוקדמות
|}

== קישורים חיצוניים ==

== הערות שוליים ==

קטגוריה:קבוצות כדורסל ליטאיות
סטודיו פונוק

סטודיו פונוק (ביפנית: 株式会社スタジオポノック) הוא אולפן הנפשה יפני הממוקם ברובע מואשינו אשר בעיר טוקיו שביפן. החברה נוסדה באפריל 2015 על ידי יושיאקי נישימורה, לשעבר מפיק הסרטים הראשי בסטודיו ג'יבלי. הסרט העלילתי הראשון באורך מלא שלא האולפנים היה הסרט "קוסמים ליום אחד: הפרח המכושף" אשר הקרנת הבכורה שלו התקיימה ביפן ב-8 ביולי 2017 ברחבי יפן. מרי סמית', שהיא הדמות הראשית באותו הסרט, משמשת כקמע של סטודיו פונוק בלוגו של החברה.<ref>Yonebayashi, Hiromasa (2017-07-08), </ref>

== מקור השם ==
השם פונוק נגזר מהמילה הסרבו-קרואטית "Pónoć" שמשמעותה "חצות", אשר נועדה לסמל שהפתיחה של האולפנים מהווה "תחילתו של יום חדש".<ref></ref>

== היסטוריה ==
יושיאקי נישימורה הקים את סטודיו פונוק ב-15 באפריל 2015 בתמיכת מספר אנימטורים שעבדו לפני כן בסטודיו ג'יבלי, כולל הבמאי הירומסה יונביאשי.<ref name="ann 20150616"></ref><ref name="empireonline 20161215"></ref><ref name="ann 20161215"></ref>

הסרט "קוסמים ליום אחד: הפרח המכושף" היה הסרט העלילתי הראשון של סטודיו פונוק והוא הצליח להגיע למקום השישי מבין הסרטים שזכו להצלחה הקופתית הגדולה ביותר בשנת 2017 ביפן. הסרט מהווה עיבוד קולנועי לספר "מקל המטאטא הקטן" מאת הסופרת הבריטית מרי סטיוארט. ביצירת הסרט לקחו גם חלק מספר עובדים לשעבר בסטודיו ג'יבלי.<ref name="ann 20161215"/><ref name="telegraph 20161215"></ref> סטודיו פונוק הפיק בהמשך את סרט האנימציה הקצר "העלים של מחר", אשר בוים על ידי יושיוקי מומוסה והתבסס על תסריט שנכתב על ידי יושיאקי נישימורה. הסרט נוצר בשיתוף עם הקרן האולימפית לתרבות ומורשת של הוועד האולימפי הבינלאומי, והקרנת הבכורה של הסרט הייתה במקור אמורה להיות במהלך פתיחת המשחקים האולימפיים בטוקיו בשנת 2020. הפקת הסרט החלה ביוני 2019. הקרנת הבכורה של הסרט נדחתה לבסוף לאחר שהוחלט לדחות את המשחקים האולימפיים בשל ההתפרצות העולמית של נגיף הקורונה. הקרנת הבכורה של הסרט התקיימה לבסוף בפסטיבל אנסי לסרטי אנימציה ב-14 ביוני 2021. הוועד האולימפי הבינלאומי בחר בהמשך להפיץ את הסרט באופן רשמי ביוטיוב וכמו כן ב-23 ביולי 2021, שהיה תאריך הפתיחה של המשחקים האולימפיים, הסרט הפך גם זמין לצפייה לציבור באתר הרשמי של סטודיו פונוק.<ref></ref><ref></ref><ref></ref>

== פילמוגרפיה ==
=== סרטים באורך מלא ===
{| class="wikitable"
! הסרט
! תאריך הוצאה
! בימוי
! תסריט
! משך הסרט
! הערות
|-
| קוסמים ליום אחד: הפרח המכושף
| 8 ביולי 2017
| הירומסה יונביאשי
| ריקו סקאגוצ'י, הירומסה יונביאשי
| 103 דקות
| עיבוד לספר הילדים "המטאטא הקטן" מאת מרי סטיוארט
|-
| גיבורים צנועים
| 24 באוגוסט 2018
| הירומסה יונביאשי, יושיוקי מומוסה, אקיהיקו יאמשיטה
| הירומסה יונביאשי, יושיוקי מומוסה, אקיהיקו יאמשיטה
| 53 דקות
| סיפור מקורי
|-
| הדמיוני
| 15 בדצמבר 2023
| יושיוקי מומוסה
|
| 108 דקות
| עיבוד לספר הילדים "The Imaginary" מאת א. פ. הארולד
|}

=== סרטים קצרים ===
* פרסומת טלוויזיה עבור חברת הרכבות היפנית JR West (2015)
* העלים של מחר (2021)

== קישורים חיצוניים ==

* 

==הערות שוליים==

קטגוריה:אולפני הנפשה יפניים
קטגוריה:קולנוע ביפן
קטגוריה:חברות אנימה
אדם אונאס

אדם אונאס (בערבית: آدم أوناس; נולד ב-11 בנובמבר 1996) הוא כדורגלן צרפתי-אלג'יראי המשחק בעמדת החלוץ בליל.

==קריירת מועדונים==
אונאס נולד בשמברי-לה-טור שבצרפת להורים ממוצא אלג'יראי. אביו היה שוער ובהשראתו אונאס התחיל לשחק כדורגל כשהיה היה בן 10. באפריל הצטרף לקבוצת המילואים של הורדו. ב-4 באוקטובר 2015 ערך את הופעת הבכורה שלו בקבוצה הבוגרת בהפסד 3-2 ללוריין ואף כבש את שער הבכורה שלו בקבוצה. כחודשיים לאחר מכן חתם על חוזה לשלוש וחצי שנים .

ב-3 ביולי 2017 אונאס ותם בנאפולי. ב-15 בפברואר 2018 הבקיע את שער את שערו הראשון בקבוצה בהפסד 3-1 לר.ב. לייפציג במסגרת 32 האחרונות של הליגה האירופית.

ב-30 באוגוסט 2019 הושאל לניס עד לסיום העונה עם אופצית רכישה. ב-6 במאי 2020 חזר לנאפולי. ב-6 באוקטובר 2020 הושאל לקליארי אולם עזב אותה ב-28 בינואר 2021 עקב מיעוט בדקות משחק.

ב-1 בפברואר 2021 הושאל לקרוטונה. ב-14 בפברואר כבש את שערו הראשון בקבוצה בהפסד 2-1 לססואולו. ב-7 במרץ כבש את שערו השני בקבוצה במשחק נגד טורינו. בסיום המשחק קיבל הודעות נאצה בחשבון האינסטגרם שלו מאוהדי טורינו שכינו אותו "קוף", קראו לו "לחזור לאפריקה" ואפילו הודעות עם איכולי מוות.

ב-1 בספטמבר 2022 אונאס חתם לשתי עונות בליל.

==קריירה בינלאומית==
אונאס היה זכאי לייצג גם את צרפת וגם את אלג'יריה. אחרי שבנעוריו שיחק בנבחרת הנוער של צרפת באוקטובר הודיע כי החליט לייצג את נבחרת אלג'יריה.

ב-5 בספטמבר 2017 ערך את הופעת הבכורה שלו בנבחרת בניצחון 0-1 נגד . ב-1 ביולי 2019 הבקיע את שער הבכורה שלו בנבחרת בניצחון 0-3 נגד במסגרת גביע אפריקה לאומות 2019 בו זכתה אלג'יריה.

==תארים==
; נבחרת אלג'יריה
*גביע אפריקה לאומות: 2019

==קישורים חיצוניים==

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:חלוצי כדורגל צרפתים
קטגוריה:חלוצי כדורגל אלג'יראים
קטגוריה:כדורגלני בורדו
קטגוריה:כדורגלני נאפולי
קטגוריה:כדורגלני ניס
קטגוריה:כדורגלני קליארי
קטגוריה:כדורגלני קרוטונה
קטגוריה:כדורגלני ליל
קטגוריה:כדורגלני נבחרת אלג'יריה
קטגוריה:צרפתים ממוצא אלג'יראי
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים צרפתים באיטליה
קטגוריה:ספורטאים זרים באיטליה
קטגוריה:אלג'יראים שנולדו ב-1996
קטגוריה:צרפתים שנולדו ב-1996
אלן גרבר

אלן מיכאל גרבר (באנגלית: Alan Michael Garber; נולד ב-1955) הוא רופא, כלכלן בריאות ו יהודי אמריקאי. הנשיא הזמני של אוניברסיטת הרווארד.

== ביוגרפיה ==
גרבר נולד ב-1955 להארי וז'אן גרבר, משפחה יהודית,<ref></ref> וגדל באילינוי. הוא סיים את לימודיו באוניברסיטת הרווארד ב-1976 עם תואר BA בכלכלה ובהמשך קיבל תואר MA ותואר שלישי בכלכלה.<ref name="stanford"></ref> תוך כדי לימודי הדוקטורט שלו, הוא נרשם במקביל לאוניברסיטת סטנפורד, שם קיבל תואר MD ב-1983. הוא השלים את ההתמחות שלו ברפואה פנימית בבריגהאם אנד וימנ'ס הוספיטל המסונף לבית הספר לרפואה באוניברסיטת הרווארד ב-1986.
 
=== קריירה ===
גרבר ירש את בתפקיד המנהל האקדמי של אוניברסיטת הרווארד ב-1 בספטמבר 2011.

גרבר הוא גם פרופסור ל בבית הספר לרפואה באוניברסיטת הרווארד, פרופסור לכלכלה ב, פרופסור למדיניות ציבורית בבית הספר לממשל באוניברסיטת הרווארד ופרופסור במחלקה למדיניות וניהול בריאות ב.

לאחר התפטרותה של קלודין גיי מתפקידה כנשיאת אוניברסיטת הרווארד, משמש גרבר כנשיא זמני של אוניברסיטת הרווארד.

=== חיים אישיים ===
גרבר נשוי לאן יהנדה, ולהם ארבעה ילדים.

== קישורים חיצוניים ==

* 
* 

== הערות שוליים ==

קטגוריה:רופאים יהודים אמריקאים
קטגוריה:כלכלנים יהודים אמריקאים
קטגוריה:נשיאי אוניברסיטת הרווארד
קטגוריה:סגל אוניברסיטת הרווארד
קטגוריה:אמריקאים שנולדו ב-1955
קרס 1

קרס 1 (בסינית: 谷神星一号, Ceres-1) הוא משגר שפותח בסין על ידי חברה פרטית וייצורו נמשך. זה משגר מנוע דלק מוצק לשלבים 1–3 ומנוע דלק נוזלי לשלב הרביעי. תא מטען של המשגר הוא באורך של 2.6 מ' ויכול לכלול מספר לוויינים.

השיגור הראשון בוצע בשנת 2020 ממרכז שיגור הלוויינים ג'יוצ'ואן כאשר שוגר לוויין במשקל 50 ק"ג. השיגור בוצע מכן שיגור 43/95B שהותאם למשגר. בהמשך בוצעו שיגורים מוצלחים נוספים. בספטמבר 2023 לראשונה בוצע שיגור מאסדה שמוצבת בים הצהוב. לצורך כך בוצעו התאמות ופותח דגם 1S. בשיגור זה הלוויין שוגר לגובה של 800 ק"מ.

השיגורים בוצעו על בסיס מסחרי אך נכון לתחילת 2024 הזמנות היו רק מגופים סיניים ממשלתיים או פרטיים.

==קישורים חיצוניים==

* [https://space.skyrocket.de/doc_lau/ceres-1.htm רשימת שיגורים]
* [https://www.galactic-energy.cn/index.php/En/List/cid/14 תיאור המשגר באתר היצרן]
* [https://www.globalsecurity.org/space/world/china/ceres.htm תיאור המשגר]
* [https://www.nasaspaceflight.com/2020/11/introducing-chinas-new-commercial-rocket-ceres-1/ תיאור המשגר והחברה]

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
רצח רחל וייס

רחל מרתה וייס וינקלר נרצחה בפיגוע דקירה בביתה במושב שפיר שבדרום ישראל. הפיגוע בוצע על ידי שלושה מחבלי חמאס מרצועת עזה.

== הפיגוע ==
בכ' באב תשמ"ח, 3 באוגוסט 1988, בתקופת האינתיפאדה הראשונה הגיעו שלושה תושבי רצועת עזה, תיאר אל קורד, ג'יהאד רבן וחסן נופל למושב שפיר. הם פנו לבית הראשון ביישוב, ביתה של רחל מרתה וייס וינקלר ניצולת שואה ילידת הונגריה בת 69. רחל שהתה באותה העת לבדה בביתה לאחר שבעלה יצא לבדיקות רפואיות.

המחבלים נקשו על דלת הבית וביקשו מרחל מים, רחל שזיהתה את אחד מהם שעבד בעבר כפועל שכיר במושב, הכניסה אותם לבית. הם התנפלו עליה בדקירות סכין בכל חלקי גופה. כשחזר בעלה לבית, מצא אותה ללא רוח חיים.

מחקירת הפיגוע התברר כי המחבלים נשלחו לבצע רצח בפקודתו של השייח' אחמד יאסין, כ"מבחן כניסה" לארגון הטרור חמאס.

== לאחר הפיגוע ==
בגזר דינם של המחבלים בו הורשעו הנאשמים ברצח ממניעים לאומניים כתבו השופטים: "המניע העיקרי לרצח הוא שנאת חינם, מתאוות רצח לשמה. הם החליטו בדם קר לרצוח אישה, שכל חטאה היה בהיותה יהודייה". שלושת המחבלים נשפטו כל אחד ל-30 שנות מאסר.

בנובמבר 1988 הרסה מדינת ישראל את בתיהם של שניים מחברי החולייה שביצעו את הפיגוע.

ביוני 1989 פירק צה"ל את האוהלים שסיפק הצלב האדום לבני משפחות הבתים ההרוסים במחנה ג'באליה. פעולה זו גרמה למהומות קשות במחנה. דובר צה"ל אמר על האירוע: .

באוקטובר 2011 במסגרת עסקת שליט שוחררו ג'יהאד רבן וחסן נופל.

ב-5 בינואר 2024, 35 שנים לאחר הפיגוע, במהלך הלחימה ברצועת עזה במלחמת חרבות ברזל, פוצץ ביתו של חבר החולייה השלישי שביצע את הפיגוע.

==קישורים חיצוניים==
* [https://laad.btl.gov.il/Web/He/TerrorVictims/Page/Default.aspx?ID=35239 רחל מרתה וייס וינקלר], באתר "לעד" של הביטוח הלאומי
* 
* 
* 

==הערות שוליים==

קטגוריה:ישראל: פיגועי דקירה
קטגוריה:פיגועי טרור בישראל ב-1988
קטגוריה:מועצה אזורית שפיר
קטגוריה:חמאס: פיגועים
קטגוריה:האינתיפאדה הראשונה
הוויתור על הכס של מרגרטה השנייה

המלכה מרגרטה, מברכת את הקהל ממרפסת ארמון אמיליאנבורג, בחגיגות יום הולדתה ה-83
[[פרדריק העשירי, מלך דנמרק, בנה של המלכה מרגרטה]]
[[מארי, מלכת דנמרק, רעייתו של המלך פרדריק]]
מרגרטה השנייה, מלכת דנמרק ויתרה על הכס לאחר 52 שנות מלוכה, והעבירה את המלוכה הדנית לבנה, יורש העצר, שבחר בשם המלכותי פרדריק העשירי.

ב-31 בדצמבר 2023, במהלך נאום השנה החדשה שלה, הודיעה המלכה מרגרטה על כוונתה לוותר על הכס, ולפרוש מתפקידה כמלכת ממלכת דנמרק ב-14 בינואר 2024, 52 שנים בדיוק לאחר שעלתה לשלטון. בנה פרדריק החליף אותה בתפקידיה.

זו הפרישה הראשונה של מונרך דני מאז פרישתו של אריק השלישי, מלך דנמרק ב-1146.

==רקע==
ב-14 בינואר 1972, מרגרטה השנייה ירשה את אביה פרדריק התשיעי כמלכת ממלכת דנמרק, הכוללת פרט לדנמרק עצמה גם את גרינלנד ואיי פארו. בספטמבר 2022, בעקבות פטירתה של אליזבת השנייה, מלכת הממלכה המאוחדת, המלכה מרגרטה הפכה לאשת המלוכה הוותיקה ביותר בעולם, כמו גם למלכה היחידה בעולם.

במהלך כהונתה, הצהירה מרגרטה מספר פעמים שלא תפרוש מתפקידה, אלא תוריש אותו לבנה לאחר מותה. במהלך ראיון ב-2012, לציון ארבעים שנה לעלייתה לשלטון, היא הצהירה: "בעיניי, זה חלק מהתפקיד שיש לך כשאתה יורש מלכות. זו משימה שהוענקה לך ואתה שומר כל עוד אתה חי, כפי שעשו אבי וסבי לפניו". בראיון בספטמבר 2016, הצהירה המלכה כי בנה יהפוך למלך רק "כשאני כבר לא אהיה כאן". בראיון נוסף בדצמבר של אותה שנה, היא הצהירה: "במדינה הזאת לא הלכנו על דרך ההעברה הזו [פרישה] זה תמיד היה: אתה נשאר בתפקיד כל עוד אתה חי. זה מה שאבי עשה, וזו גם הדרך שבה אני רואה את זה".

==ההודעה על הפרישה==
ב-31 בדצמבר 2023, נשאה המלכה את הנאום הקבוע לרגל השנה החדשה. המלכה פתחה את הנאום בגינוי מתקפת הפתע על ישראל ב-7 באוקטובר של אותה שנה, וקראה לאזרחי דנמרק להילחם באנטישמיות. בהמשך הנאום, הזכירה המלכה את מלחמת רוסיה-אוקראינה ואת משבר האקלים. בסיום הנאום, מסרה המלכה במפתיע את ההודעה על כוונתה לפרוש:

הצהרתה של המלכה התקבלה בהפתעה בדנמרק. פרט לראש הממשלה מדה פרדריקסן ומספר אנשים נוספים, איש לא ידע על כוונת המלכה לפרוש.

==הליך הפרישה והעברת השלטון==
חוקת דנמרק קובעת כי המונרך זכאי לפרוש מתפקידו. עם זאת, הפעם האחרונה בה מלך דנמרק ויתר על כסאו הייתה ב-1146, אז אריק השלישי, מלך דנמרק פרש מכס המלוכה. פרישתה של מרגרטה היא הפרישה הראשונה מזה קרוב ל-900 שנה.

התפטרותה של המלכה מרגרטה, התרחשה ב-14 בינואר 2024, יום השנה ה-52 לעלייתה לשלטון. במהלך ישיבת מועצת המדינה בארמון קריסטיאנסבורג, חתמה המלכה על הצהרת התפטרות, שבעקבותיה הפך הנסיך פרדריק באופן אוטומטי למלך החדש. ראש הממשלה, מדה פרדריקסן, יצאה אל מרפסת הארמון, והכריזה על המלך החדש. טקס ההכתרה עצמו נערך בשעה 17:00 במתחם ארמון אמיליאנבורג. סמלי המלכות, הנמצאים בארמון כריסטיאן העשירי, הועברו אל ארמון פרדריק השמיני, שם הוכתר הנסיך פרדריק כמלך פרדריק העשירי. רעייתו של פרדריק, הנסיכה מארי, הוכתרה כ"מלכת דנמרק". עם זאת, מרגרטה השנייה תמשיך גם היא לשמור על התואר "מלכה" כתואר כבוד.

==הערות שוליים==

קטגוריה:2023 בדנמרק
קטגוריה:2024
קטגוריה:מונרכים שוויתרו על כסאם
קטגוריה:מלכי דנמרק
קטגוריה:בית אולדנבורג
אבראהים נסאר

אבראהים נסאר (בערבית: إبراهيم نصار; 1895–1985) היה מפקד חשוב במרד הערבי הגדול (1936–1937) בתקופת המנדט הבריטי על פלשתינה.

==ביוגרפיה==
ראש הכנופיה שפעלה בסביבת ענבתא ליד שכם שנת 1936 תיה אברהים נצאר, מי שהיה מורה בבית ספר עממי ערבי ואחר כך מזכיר ארגון הצעירים ביפו.

אברהים מחמד נצאר חמולת ג'יאתויה. ראש כנופיה בימי אל-קאוקג'י. עבר ממקום למקום עם חאמד מרדאוי.

בכפר ענבתא (שכם) שנת 1934 נוסדה אגודת פועלים ערביים, על פי ה' איברהים נצאר בן אותו הכפר. פעולתה הראשונה של האנודה הייתה לתבוע את זכויות פועלי הכפר בתקון הכבישים בסביבה.

ראש אגודת הפועלים בכפר ענבתא (שכם), אבראהים נצאר, פרסם מכתב אל יתר ראשי אגודות הפועלים היערבים. הוא מבקשם לבוא בדברים אתו ולהת־וורע זח לזה ,,בי כולנו מאוחדים בעק־דון נעלה".

אבראהים נצאר — מזכיר אגודת הפועלים הערבית יפו שנת 1934.

==קישורים חיצוניים==

==הערות שוליים==

קטגוריה:המרד הערבי הגדול
קטגוריה:1936 בארץ ישראל
ז'וזה נונס דה פונסקה

ז'וזה נונס דה פונסקה (בפורטוגזית: José Nunes da Fonseca; נולד ב-14 באוקטובר 1957) הוא גנרל פורטוגזי המכהן מאז 1 במרץ 2023 כראש מטה הכוחות המזוינים (מקביל לרמטכ"ל).

==ביוגרפיה==
פונסקה נולד במפרה ב-14 באוקטובר 1957. ב-1979 הוא התגייס לצבא פורטוגל ולמד באקדמיה הצבאית הפורטוגזית. ב-1992 הוא מונה למפקד פלוגה. ב-1994 הוא החל לשרת במטכ"ל הפורטוגזי. בין 1995–1999 הוא שרת בפירנצה בכוח המבצעי המהיר של נאט"ו. במסגרת זו, הוא שרת במשך שנה בכוח הייצוב בבוסניה והרצגובינה. בין 1999–2002 הוא כיהן כסגן ראש אגף הלוגיסטיקה של המטכ"ל. בין 2002–2004 הוא כיהן כסגן מפקד בית הספר הצבאי להנדסה (Escola Prática de Engenharia). בין 2004–2005 הוא כיהן כסגן ראש מטה הכוחות המזוינים (מקביל לרמטכ"ל). בין 2005-2007 הוא שימש כמפקד בית הספר להנדסה. בין 2005–2007 הוא שימש כראש אגף הלוגיסטיקה של הצבא. ב-2011 הוא שרת בכוח קוסובו, כראש אגף הלוגיסטיקה של הכוח.

ב-1 במרץ 2023 הוא מונה לראש מטה הכוחות המזוינים.

==קישורים חיצוניים==

* [https://www.defesa.gov.pt/pt/defesa/historia/gcem/gceme/Paginas/GEN-NUNES-DA-FONSECA.aspx ז'וזה נונס דה פונסקה] באתר משרד ההגנה הפורטוגזי
* [https://www.nato.int/cps/en/natohq/who_is_who_154439.htm ז'וזה נונס דה פונסקה] באתר נאט"ו

קטגוריה:אנשי צבא פורטוגזים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:ילידי 1957
פרוד אומונדסן

פרודה אומונדסן (בנורווגית: Frode Ommundsen) הוא גנרל-מיור נורווגי, המכהן מאז 11 באפריל 2023 כמפקד משמר המולדת הנורווגי.

==ביוגרפיה==
אומונדסן התגייס לצבא נורווגיה ב-1987, לאחר שלמד בבית הספר לפרשים. לאחר מכן למד במכללת המלחמה הנורווגית. הוא שרת בכוח שמירת השלום של האו"ם בבוסניה והרצגובינה, ולאחר מכן מונה למפקד פלוגה בכוח האכיפה של נאט"ו. בשנת 2000 הוא נשלח לקוסובו כמפקד פלוגה בכוח קוסובו. בין 2002–2004 הוא פיקד על פלוגה בגדוד טלמרק, ויחד עמה שרת באפגניסטן. בין 2007–2009 הוא פיקד על גדוד שריון בבריגדה הצפונית. לאחר חזר לאפגניסטן, וסייע באימון כוחות של הצבא הלאומי האפגני. בין 2011–2012 הוא שרת בתפקידים בכירים במשרד ההגנה, ובין 2017–2018 שימש כראש מחלקת המבצעים. ב-11 באפריל 2023 הוא מונה למפקד משמר המולדת הנורווגי.

==קישורים חיצוניים==

* [https://www.forsvaret.no/om-forsvaret/organisasjon/organisasjonskart/ommundsen-frode/Ommundsen-CV-NOR.pdf פרודה אומונדסן] באתר הצבא הנורווגי

==הערות שוליים==

קטגוריה:גנרלים נורווגים
מדיירה (יין)

יין מדיירה של יישון חמש שנים
יין מדיירה (בפורטוגזית: Madeira) הוא סוג של יין מחוזק המיוצר באי מדיירה, פורטוגל. הגרסאות הידועות ביותר שלו הן יינות קינוח מתוקים, אך מייצרים גם גרסאות יבשות שניתן לצרוך כאפריטיף. הוא נקרא עוד מהמאה ה-18 על שמו של האי מדיירה שבאוקיינוס האטלנטי, על קצה הלוח האפריקאי. מספרים כי מלחים אנגלים הביאו איתם מנה גדולה של יין מהאי, ובדרך הארוכה בחביות החמות והסגורות, המשקה הבשיל למצב שופע במיוחד. כיום, שיטת הבשלה זו מזורזת ומטופלת בדרך כלל על ידי טיפול בחום.

== סוגים, ייצור ==
היין הלבן Blandy's Malmsey יושן עד שקיבל צבע חום
סנטנה)]]
יקב פורטוגלי מסורתי (מדירה, [[פונשל)]]
ניתן להכין מדיירה משמונה סוגי ענבים. זנים אלה הם:
* Terrantez
* Bastardo
* מוסקט
* Listrao
* Sercial
* Verdelho
* Boal
* Malvasia (המתאים ביותר)

הענבים נבצרים כשהם בשלים לחלוטין, הם מופרדים מהגבעולים, מותססים על קליפתם, ולאחר מכן מוסיפים ברנדי ליין 4% עד 5% מהכמות המותססת ב-17–20 אחוז אלכוהול, ומעמידים את תכולת הסוכר שלו ל-2–7 אחוזים. הוא ממותק כך על ידינ הוספת תירוש שלו עצמו, (שהונח בצד וההתבגר).

המאפיין המיוחד של הייצור הוא טיפול בחום של היין החדש למשך 4–6 חודשים, התיישנות במדיירה (בשמש, בחממות או בתאים תרמיים רבי קומות הנקראים אסטופס). לאחר מכן, היין מיושן עוד כמה שנים בחביות ולאחר מכן בבקבוקים. היינות המתקבלים בדרך זו הם בעלי אחוז אלכוהול גבוה ותכולת סוכר מתונה (2%–7%). תווית היינות הטובים ביותר מציינת גם את סוג היין והעינב:
* Malmsey, Malvasia (מתוק, עשוי מענבי Malvasia).
* Bual (Boal) ו-Verdelho (חצי יבש).
* Sercial (יבש, חזק) וכו'.

על הבקבוק של רוב הזנים ניתן לקרוא רק את אורך היישון בחבית:
* בן 3 – Finest מיועד על פי רוב לבישול
* בן 5 – Reserve
* גיל 10 – Special Reserve
* בן 15 – Extra Reserve
* Colheita או Harvest סגנון זה כולל יינות מבציר בודד, אך התיישנו לתקופה קצרה יותר מ-Vintage Madeira אמיתי, אך לפחות 5 שנים.
* גיל 20 – Vintage או Frasqueira ואז לפחות עוד שנתיים בבקבוק.

יינות Vintage עשויים רק מהבציר של השנים הטובות ורק מתירוש של זני ענבים מסורתיים. יינות אלו הוכחו כשומרים על טעמם ואיכותם במשך יותר מ-150 שנה.

מוזיאון היין של פונשל מציג את ההיסטוריה של יין מדיירה וייצור היין.

== תצרוכת ==
בואל מדיירה בציר 1843
* Sercial הוא יין בהיר עם גוון בהיר יחסית לרוב; אפריטיף,
* יין הקינוח הטיפוסי של Malmsey המתוק, בעל הגוף,
* ה-Bual המעושן מעט מומלץ בעיקר לגבינות,
* וה-Verdelho הבינוני-יבש מיועד בעיקר למרקים.

== לקריאה נוספת ==
<div class="mw-content-ltr">
* Hancock, David (2009). Oceans of Wine: Madeira and the Emergence of American Trade and Taste. Yale University Press. ISBN 9780300136050
* Liddell, Alex (1998). Madeira. Faber & Faber. ISBN 0-571-19096-0
</div>

== ראו גם ==
* מרסלה (יין)
* פורט (יין)
* שרי (יין מחוזק)

== קישורים חיצוניים ==

* 

קטגוריה:ליקרים
קטגוריה:יינות
אשה בנקס

אשה אליס בנקס (באנגלית: Asha Alice Banks, נולדה ב-26 בנובמבר 2003) היא שחקנית וזמרת אנגליה. היא החלה את הקריירה שלה כשחקנית ילדה בוסט אנד. היא הופיעה לראשונה בסרט העלילתי ""חליל הקסם" (2022).<ref></ref>

== ביוגרפיה ==
בנקס נולדה בסנט אולבנס, הרטפורדשייר באנגליה להוריה סופי ודאנקן בנקס. <ref></ref> יש לה אח גדול. בנקס למדה בבית הספר פרמיטר בגרסטון.<ref></ref> היא השתתפה בשיעורי דרמה בשבתות ב הספר Top Hat Stage <ref></ref> והשתתפה בימי ראשון בשיעורים אצל מייקל אקסבייר . <ref></ref>

== קריירה ==
בנקס עשתה את הופעת הבכורה שלה בטלוויזיה ב-2011 עם תפקידים קטנים ב- "איסטאנדרס" וב"מיילדת" שניהם ב־BBC One .<ref></ref> בנקס הייתה בת שבע או שמונה כשלוהקה לתפקיד אפונין הצעירה במחזמר הוותיק "עלובי החיים" בתיאטרון המלכה ב-2012. הייתה זו הופעת הבכורה של בנקס בוסט אנד <ref></ref> <ref></ref> היא הופיעה ב-2014 בהצגות "אלמיידה" ו "1984".

ב-2015 בנקס יצא לסיבוב ההופעות של המחזמר "אנני" בבריטניה, בו גילמה את היתומה דאפי. ב-2017 היא הצטרפה להפקת הוסט אנד של "צ'רלי ומפעל השוקולד" בתיאטרון דרורי ליין בתור ויולט בורגארד. עוד ב-2017 שיחקה כמחליפה במחזות "יומנו הסודי של אדריאן שומה בן ¾13" וב"מפעל השוקולד של מנייר"<ref></ref> מחוץ לוסט אנד ב-2019 שיחקה כליסה ג'יימס במחזה "הילד בשמלה" בתיאטרון המלכותי שייקספיר.<ref></ref>

בשנת 2021, בנקס גילמה את תיאה המחזה הלונדוני "אביב מתעורר" בתיאטרון אלמיידה.

ב-2021 בנקס לוהקה לתפקיד הנסיכה פמינה בסרט המוזיקלי הגרמני "חליל הקסם", הייתה זו הפעם הראשונה שהופיעה בקולנוע.<ref></ref> הסרט הוקרן בבכורה בפסטיבל ציריך 2022 ויצא לאקרנים ב-2023.

ב-2022 שיחקה כברוק בסדרה "Rebel Cheer Squad".

בנקס משחקת בסדרה "המדריך לרצח לילדות טובות" של ה-BBC Three המבוססת על ספר באותו השם של הסופרת הולי ג'קסון שעלתה לשידור ב 1 באוגוסט 2024 בנטפליקס.

== פילמוגרפיה ==
{| class="wikitable sortable"
!שנה
! סרט/סדרה
! תפקיד
! class="unsortable" | הערות
|-
| rowspan="2" | 2011
| איסטאנדרס
| Various
| 4 פרקים
|-
| מיילדת
| ילדה ספרדייה
| פרק 1
|-
| 2012
| Confus[(ion) (ed)]
| אָחוֹת
| סרט קצר
|-
| 2014
| Blue
| ג'סיקה
| סרט קצר
|-
| 2022
| כיתת המעודדים של המורדים
| ברוק
| 5 פרקים
|-
| 2022
| חליל הקסם
| הנסיכה פמינה
|-
| 2024
| המדריך לרצח לילדות טובות
| קארה וורד
| סדרת טלוויזיה עתידית של BBC Three
|}

== תיאטרון ==
{| class="wikitable sortable"
!שנה
! מחזה
! תפקיד
! class="unsortable" | הערות
|-
| 2012
| עלובי החיים
| אפונין הצעירה
| תיאטרון קווינס, לונדון
|-
| 2014
| 1984
| ילד פרסונס
| תיאטרון אלמיידה / תיאטרון פלייהאוז, לונדון
|-
| 2015
| אנני
| דאפי
| סיור בבריטניה
|-
| 2016–2017
| צ'רלי ומפעל השוקולד
| ויולט בורגארד
| תיאטרון רויאל, דרורי ליין
|-
| 2017
| יומנו הסודי של אדריאן מול 
| פנדורה ברייתווייט
| מפעל שוקולד מנייר, לונדון
|-
| 2019
| הילד בשמלה
| ליסה ג'יימס
| תיאטרון שייקספיר המלכותי, סטרטפורד-אפון-אייבון
|-
| 2021
| אביב מתעורר
| תיאה / סטודנטית וונדלה
| תיאטרון אלמיידה, לונדון
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:בריטיות שנולדו ב-2003
קטגוריה:אנגלים שנולדו ב-2003
גונזלו פוג'סרבר רומה

גונזלו פוג'סרבר רומה (בספרדית: Gonzalo Puigcerver Romá; 14 במרץ 1924 - 20 בפברואר 2012) היה גנרל בחיל האוויר הספרדי אשר כיהן כראש מטה ההגנה בין השנים 1986–1990.

==ביוגרפיה==
רומה נולד באליקנטה ב-14 במרץ 1924. במהלך מלחמת האזרחים בספרד, התפנתה משפחתו לפלמה דה מיורקה, ורומה למד בבית ספר תיכון בעיר. ב-1945 הוא התגייס לחיל האוויר הספרדי ולמד באקדמיה הצבאית האווירית. ב-1949 הוא סיים את לימודיו והחל לשרת כלוטננט. ב-1953 הוא עבר הסמכה כטייס קרבי. ב-1957 הוא מונה למפקד טייסת, וב-1969 מונה למפקד כנף קרב. ב-1976 הוא מונה לראש אגף הכוננות והבקרה של חיל האוויר. ב-1979 הוא הועבר לשמש כראש אגף המבצעים. ב-1982 הוא מונה לסגן מפקד חיל האוויר. ב-1984 הוא מונה למפקד הפיקוד האווירי של האיים הקנריים. ב-1985 הוא מונה לשלישו הצבאי של חואן קרלוס הראשון, מלך ספרד. ב-31 באוקטובר 1986 הוא מונה לראש מטה ההגנה (מקביל לרמטכ"ל). ב-18 במאי 1990 הוא סיים את תפקידו ועזב את הצבא. הוא נפטר במדריד ב-20 בפברואר 2012.

==קישורים חיצוניים==
* [https://museodelaire.online/gonzalo-puigcerver-roma-aviador-militar-y-jefe-del-cuarto-militar-de-la-casa-real/ גונזלו פוג'סרבר רומה] באתר המוזיאון האווירי הספרדי
* [https://web.archive.org/web/20160814065347/http://www.ejercitodelaire.mde.es/ea/pag?idDoc=CDC405B8B9122B8AC1257AC9004BCE7D&idRef=B4D037CD5479B4D5C1257B24004F8350 גונזלו פוג'סרבר רומה] בארכיון חיל האוויר הספרדי

קטגוריה:גנרלים ספרדים
קטגוריה:מפקדי צבאות סדירים בעת החדשה: אישים
קטגוריה:ספרדים שנולדו ב-1924
קטגוריה:נפטרים ב-2012
מאלגה (יין)

יינות מאלגה שונים
מאלגה (בספרדית: Málaga) הוא יין מחוזק מתוק שמקורו בעיר הספרדית מאלגה ועשוי מענבי פדרו חימנס ומוסקט.

== מאפיינים ==
מרכז הייצור של מאלגה הוא Sierra de Almijara, יחד עם Antequera, Archidona, San Pedro Alcantara, Velez Malaga ו-Competa, באזור היין הספרדי של Malaga DOP (כלומר כינוי מקור מוגן). היסטוריית ייצור היין במאלגה ובהרים הסמוכים היא מהעתיקות באירופה. עם זאת, כמו רבים מיינות הקינוח הגדולים בעולם, הביקוש ירד באופן דרמטי במאה ה-20 והחשש היה כי יין זה ייכחד בקרוב. לאחרונה חלה עלייה בעניין ביינות מתוקים, ויינות מאלגה מוצאים את מקומם על הבמה העולמית.

כפרי היין העיקריים של כינוי מקור מוגן זה כוללים את Frigiliana ו-Vélez. ישנם זנים אדומים ולבנים רבים שגדלים, אך היחידים המשמשים ליינות קינוח הם כאמור פדרו חימנז ומוסקט.<ref></ref>

== סוגים ==
מאלגות מגיעות באופן קלאסי בשלוש הבחנות כינוי מקור (denominación de origen):<ref></ref>
* מאלגה (בעיקר יינות לבנים מתוקים)
* סיירה דה מאלגה (יינות לבנים, ורודים ואדומים)
* פסאס דה מאלגה (צימוקים)
יינות ליקרים, 15% בחוזק. וב-22% בחוזק. יינות ללא תוספת אלכוהול, ביניהם מתוקים טבעיים, מ-13% בחוזק. עשויים מענבים בשלים מדי.

== יישון ==
הכינויים ותקופת יישון ממוצעת:
* Málaga Pálido (חיוור), 0 חודשים יישון
* Málaga, מגיל 6 עד 24 חודשים
* Málaga Noble, מגיל שנתיים עד שלוש
* Malaga Añejo, מ-3 עד 5 שנים
* Malaga Trasañejo, מעל 5 שנים

== קישורים חיצוניים ==

* 
* 

== הערות שוליים ==

קטגוריה:יינות ספרדיים
רפיק סיידם

רפיק סיידם (בטורקית: Refik Saydam; 8 בספטמבר 1881 - 8 ביולי 1942) היה רופא ופוליטיקאי טורקי, ראש הממשלה הרביעי של הרפובליקה הטורקית.

סיידם נולד באיסטנבול, באימפריה העות'מאנית. הוא למד בבית ספר מקומי והמשיך בבית ספר תיכון צבאי. באוקטובר 1905 סיים את לימודיו בבית הספר הצבאי לרפואה בדרגת סרן לרפואה. הוא עבד במחלקה האמבריולוגית ובמחלקה ההיסטולוגית במשך שלוש שנים. ב-1910 יצא ללימודים באוניברסיטה הצבאית לרפואה בברלין, בגרמניה. לקראת פרוץ מלחמת הבלקן הראשונה שב לאיסטנבול ב-1912.

במהלך מלחמת הבלקן הוא ביצע מחקרים למניעת מחלת הכולרה באנטליה ובחזית צ'טלקה. בשנת 1914 מונה לסגן מפקח הבריאות הכללי וארגן את המכון לבקטריולוגיה והבטיח כי חיסונים לטיפוס הבטן, דיזנטריה יוצרו באימפריה העות'מאנית וכי צורכי הצבא בתחום יסופקו במהלך מלחמת העולם הראשונה. הוא המשיך במאבקו נגד המגפות בחסנקאלה שבחזית.

בשנת 1920 נבחר להאספה הלאומית הגדולה של טורקיה כחבר פרלמנט מדובייאזיט. במקביל כיהן כראש מחלקת הבריאות במשרד לביטחון לאומי. הוא כיהן כחבר פרלמנט באיסטנבול מאז הקדנציה השנייה של האספה הלאומית הגדולה של טורקיה. ב-10 במרץ 1921 הוא נבחר לסגנו של סיהייה ועזר משפטי של האספה הלאומית הגדולה של טורקיה. הוא החזיק במשרה זו עד 20 בדצמבר 1921.

לאחר הכרזת הרפובליקה הטורקית, ב-30 באוקטובר 1923, מונה לשר הבריאות. הוא המשיך בתפקידו זה עד 21 בנובמבר 1924. ב-4 במרץ 1925 מונה מחדש לשר הבריאות והחזיק במשרה זו עד 25 באוקטובר 1937.

==קישורים חיצוניים==

קטגוריה:ראשי ממשלת טורקיה
קטגוריה:חברי האספה הלאומית הגדולה של טורקיה
קטגוריה:טורקים שנולדו ב-1881
קטגוריה:טורקים שנפטרו ב-1942
סטודיו קולורידו

סטודיו קולורידו (ביפנית: 株式会社スタジオコロリド) הוא אולפן הנפשה יפני הממוקם ברובע סטגיאה אשר בעיר טוקיו שביפן. האולפן הוא חברת בת של החברה Twin Engine. החברה נוסדה באפריל 2011. הסרט העלילתי הראשון באורך מלא שלא האולפן היה הסרט "כביש הפינגווינים" אשר הקרנת הבכורה שלו התקיימה ביפן ב-2018 ביפן.

== מקור השם ==
משמעות השם "קולורידו" בפורטוגזית ובספרדית הוא "עשיר בצבע" או "צבעוני".<ref></ref><ref name="typhoon"></ref>

== היסטוריה ==
החברה הוקמה בשנת 2011 על ידי המפיק הידאו אודה. מספר שנים לאחר מכן החברה נכנסה לשותפות עסקית עם חברת Twin Engine והפכה בעקבות כך לחברה בת שלהם.<ref></ref>

באפריל 2022 החבר חתמה על הסכם רב שנתי להפקה של תכנים בשיתוף פעולה עם נטפליקס.<ref name="Netflix deals"></ref>

== פילמוגרפיה ==
=== סרטים באורך מלא ===
{| class="wikitable"
! שנה
! שם הסרט
! במאי
! משך הסרט
! הערות
|-
| 2018
| כביש הפינגווינים
| הירויאסו אישידה
| 118 דקות
| עיבוד לרומן מאת טומיהיקו מורימי
|-
| 2020
| במרחק לטיפה
| יוניצ'י סאטו, טומוטאקה שיביאמה
| 104 דקות
| סיפור מקורי
|-
| 2020
| Burn the Witch
| טאטסורו קאוואנה
| 63 דקות
| עיבוד לסדרת מאנגה מאת טייט קובו
|-
| 2022
| בית בלב האוקיינוס
| הירויאסו אישידה
| 120 דקות
| סיפור מקורי
|-
|2024
|נערת האוני שלי
|טומוטאקה שיביאמה
|110 דקות
|סיפור מקורי
|}

=== סרטים קצרים ===
{| class="wikitable"
! שנה
! שם הסרט
! במאי
! משך הסרט
! הערות
|-
| 2013
| Shashinkan
| טאקאשי נאקאמורה
| 16 דקות
| סיפור מקורי
|-
| 2013
| Hinata no Aoshigure
| הירויאסו אישידה
| 16 דקות
| סיפור מקורי
|-
| 2013
| גן הפלאות
| יוג'ירו אראי
| 
| סיפור מקורי
|-
| 2014
| Paulette's Chair
| הירויאסו אישידה
| 
| סיפור מקורי
|-
| 2015
| טייפון נורודה
| יוג'ירו אראי
| 26 דקות
| סיפור מקורי
|-
| 2021
| מלחמת הכוכבים: חזיונות - רפסודיה טטואינית (2021)<ref name="ann-starwars-announcement"></ref>
| טאקו קימורה
| 
| פרק באנתולוגיה המבוססת על מלחמת הכוכבים
|-
| 2023
| Burn the Witch #0.8
| טאטסורו קאוואנה
| 28 דקות
| עיבוד לסדרת מאנגה מאת טייט קובו
|}

== קישורים חיצוניים ==
* (ביפנית)

==הערות שוליים==

קטגוריה:אולפני הנפשה יפניים
קטגוריה:קולנוע ביפן
קטגוריה:חברות אנימה
דויד ארחמיה

דויד האורהייביץ' ארחמיה (באוקראינית: Давид Георгійович Арахамія; נולד ב-23 במאי 1979) הוא פוליטיקאי ויזם אוקראיני ממוצא רוסי. מנהיג סיעת "משרת העם" בראדה העליונה (הפרלמנט האוקראיני) מ-29 באוגוסט 2019. בעבר היה מוכר בפסבדונים דויד בראון.

==ביוגרפיה==
נולד בסוצ'י שברוסיה הסובייטית. הוא חי בגרוזיה עד שב-1992, בעקבות מלחמת אבחזיה, עבר עם הוריו למיקולאייב שבאוקראינה.

למד כלכלה באוניברסיטה האירופית בקייב, וסיים תואר שני בניהול מקצועי ב בלונדון. הוא שותף מייסד של כמה חברות טכנולוגיות, בהן: 'TemplateMonster' ו-'Weblium'. 

ב-2014, לאחר פרוץ המלחמה בדונבאס, הקים עם חבריו אתר אינטרנט לגיוס כספים לציוד חיילים.

באוגוסט 2014 מונה ליועץ מושל מחוז מיקולאייב. באוקטובר אותה שנה מונה ליועץ שר ההגנה ויו"ר מועצת המתנדבים במשרד ההגנה.

מאז 2019 הוא מכהן כמזכיר המועצה הלאומית להשקעות באוקראינה . בשנה זו נבחר לראדה העליונה והוא עומד בראש סיעת "משרת העם" בראדה העליונה. 

ב-2021 אמר כי מפלגתו חולקת עקרונות משותפים עם המפלגה הקומוניסטית הסינית, וכי אוקראינה רואה בסין בת ברית אסטרטגית.

במהלך הפלישה הרוסית לאוקראינה ב-2022, היה ארחמיה היה חלק מצוות היועצים שנשארו עם הנשיא וולודימיר זלנסקי בקייב. ב-28 בפברואר אותה שנה, הוא מונה כחלק ממשלחת המשא ומתן לשביתת נשק עם רוסיה.

ארחמיה נשוי בשנית ואב לשישה ילדים.

==קישורים חיצוניים==

* 

קטגוריה:פוליטיקאים אוקראינים
קטגוריה:יזמים
קטגוריה:סופרים הידועים בשם עט